దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆ హిందీ టాక్ షో కి రాజమౌళి, ప్రభాస్, అనుష్క..?
‘బాహుబలి - కంక్లూజన్’ ప్రచార పర్వంలో భాగంగా కపిల్ శర్మ షోలో వీరు పాల్గొననున్నారని సమాచారం.
TNN | Updated:
Mar 16, 2017, 01:24PM IST
ది కపిల్ శర్మ షో ... దేశంలో బాగా పాపులర్ అయిన కామెడీ టాక్ షో. సెలబ్రిటీలను కూర్చోబెట్టుకుని కపిల్ చేసే సరదా వ్యాఖ్యానం సూపర్ హిట్ అయ్యింది. ఇండియన్ టీవీ షోల్లో అత్యంత ఆదరణను కలిగిన చాట్ షో గా కూడా రేటింగ్స్ లో నంబర్ వన్ పొజిషన్ లో ఉంది. ఈ సరదా షోలో పాల్గొనడానికి బాలీవుడ్ సెలబ్రిటీలు కూడా ఉత్సాహంగా ముందుకు వస్తుంటారు. అయితే దక్షిణాది భాషల తారలు మాత్రం ఇంత వరకూ ఈ షోకు పెద్దగా హాజరైన దాఖలాలు లేవు.
ఆదరణ విషయంలో కూడా కపిల్ షో ఉత్తరాది నే ఎక్కువ గుర్తింపును కలిగి ఉంది. మరి ఇలాంటి షోలో తెలుగు సెలబ్రిటీలు మెరవనున్నారని తెలుస్తోంది. వీరు మరెవరో కాదు బాహుబలి సినిమా ముఖ్యులు. దర్శకుడు రాజమౌళి , హీరో ప్రభాస్, హీరోయిన్ అనుష్కలు ది కపిల్ శర్మ షోలో పాల్గొనే అవకాశాలున్నాయని తెలుస్తోంది. &lsquo;బాహుబలి - కంక్లూజన్&rsquo; ప్రచార పర్వంలో భాగంగా కపిల్ శర్మ షోలో వీరు పాల్గొననున్నారని సమాచారం.
ట్రైలర్ విడుదల కావడంతో బాహుబలి రెండో పార్ట్ టూ ప్రచార పర్వం మొదలైంది. త్వరలోనే ఇది ఊపందుకోనుంది. ఈ సినిమా హిందీ వెర్షన్ కూడా భారీ ఎత్తున విడుదల కానుంది. దీంతో.. కపిల్ శర్మ షో లో పాల్గొని తమ సినిమా కబుర్లు చెబుతూ.. హిందీ ప్రేక్షకులకు మరింత చేరువకానున్నదట బాహుబలి యూనిట్. మరి బాహుబలి యూనిట్ చెప్పే ఆ సరదా కబుర్లు ఎలా ఉంటాయో చూడాలి.